
108 DR 30.6.2009 

 
 

Dato' Haji Tajuddin Abdul Rahman [Pasir Salak]: Selalu mengecam tindakan 
affirmative yang dibuat oleh kerajaan. Selalu mempertikaikan. Ini semua menimbulkan 
keadaan di mana Dasar Ekonomi Baru itu dipertikai. Pertikaian Dasar Ekonomi Baru ini 
timbul hanya apabila pihak pembangkang menggembar-gemburkan, membesar-besarkan 
sehingga pihak-pihak yang lain juga ikut sama, terikut-ikut dengan apa yang disuarakan 
oleh pembangkang...   

Tuan Chua Tian Chang [Batu]: Ya, termasuk Perdana Menteri.   

Timbalan Yang di-Pertua [Datuk Ronald Kiandee]:  Yang Berhormat.   

Dr. Dzulkefly Ahmad [Kuala Selangor]: [Bangun] 

Timbalan Yang di-Pertua [Datuk Ronald Kiandee]: Hendak bagi jalan, Yang 
Berhormat? Yang Berhormat Jasin, Yang Berhormat Kuala Selangor.   

Dato' Haji Tajuddin Abdul Rahman [Pasir Salak]: Yang Berhormat Jasin, Yang 
Berhormat Jasin dahulu.   

Timbalan Yang di-Pertua [Datuk Ronald Kiandee]: Ya, sila Yang Berhormat 
Jasin.   

Datuk Wira Ahmad Hamzah [Jasin]: Terima kasih Yang Berhormat Pasir Salak.  
Sebenarnya Yang Berhormat Batu ini lambat datang.  Perkara ini telah pun kita bincangkan 
tadi dan kita telah mengambil satu pendekatan bahawa semangat Dasar Ekonomi Baru 
seperti yang terkandung dalam Misi Nasional Teras Ketiga, ketidakseimbangan 
sosioekonomi antara kaum.  Perkara ini sudah buang masa.  Yang Berhormat Pasir Salak, 
sahabat saya ada banyak perkara hendak dibincangkan.   

Tadi kalau Yang Berhormat datang, Yang Berhormat pun akan dapat satu persepsi 
bahawa kita telah bersetuju tadi. Di antara Yang Berhormat dari kerajaan dan 
pembangkang mesti bersatu tenaga dan janganlah hendaknya ada mana-mana usaha yang 
boleh menggagalkan usaha kerajaan bagi mengangkat martabat untuk mencapai ekuiti 
seperti yang diharapkan.   

■ 1920 

 Kedua, Yang Berhormat saya suka sangat sekarang Yang Berhormat sebut tadi 
kita berbalik-balik kepada tajuk kita. Apabila dikata ada sedikit masalah hendak pinjam duit, 
Ahli Berhormat kata ada dikenakan cukai. Saya hanya hendak bincang satu perkara Yang 
Berhormat. Sekarang ini, pada dua minggu yang lepas, apabila kita berbincang tentang 
sistem maklumat peribadi iaitu CTOS (Credit Tip Off Service Sdn Bhd).   

Yang Berhormat Timbalan Menteri ada sebut kerajaan kita memang ada lima 
sistem termasuk CTOS. Bank Negara pun ada memperkenalkan CCRIS (Central Credit 
Reference Information System), saya tidak faham mengapa perkara ini boleh wujud. Tuan 
Yang di-Pertua, kalau Bank Negara telah mewujudkan CCRIS yang memang sentiasa di 
update dan semua data-data personel untuk tujuan kredit ada di dalam CCRIS yang 
digunakan oleh Bank Rakyat yang sepatutnya sebagai bank pusat menentukan semua 
agensi-agensi perbankan dalam negara kita menggunakan satu sistem. Mengapakah kita 
benarkan sistem yang lain digunakan? Kerana CTOS ini telah banyak mendatangkan 
masalah yang cukup besar.   

Sebenarnya, CTOS ini adalah kepunyaan rakyat asing yang beroperasi di  negara 
kita, mendapat untung yang cukup besar. Bukan sahaja bank-bank sahaja menggunakan 
khidmat mereka Tuan Yang di-Pertua, bahkan ah long pun gunakan khidmat mereka 
kerana apa juga maklumat yang ada dalam CTOS itu tidak di update, tetapi apa yang terjadi 
30 tahun dahulu pun akan disebut di situ. Kalau misalnya, tahun 1997 tahun 1998 masa kita 
menghadapi krisis dulu, banyak peniaga-peniaga kita yang bankrap, yang menghadapi 
masalah bank, dia akan disebut di situ. Jadi ini yang mendatangkan masalah. Kenapakah 
Bank Negara membenarkan sistem sebanyak lima ini dibenarkan untuk beroperasi? Terima 
kasih, Yang Berhormat. 

  



Dato' Haji Tajuddin Abdul Rahman [Pasir Salak]: Selalu mengecam tindakan affirmative yang dibuat oleh kerajaan. Selalu mempertikaikan. Ini semua menimbulkan keadaan di mana Dasar Ekonomi Baru itu dipertikai. Pertikaian Dasar Ekonomi Baru ini timbul hanya apabila pihak pembangkang menggembar-gemburkan, membesar-besarkan sehingga pihak-pihak yang lain juga ikut sama, terikut-ikut dengan apa yang disuarakan oleh pembangkang... Tuan Chua Tian Chang [Batu]: Ya, termasuk Perdana Menteri. Timbalan Yang di-Pertua [Datuk Ronald Kiandee]: Yang Berhormat. Dr. Dzulkefly Ahmad [Kuala Selangor]: [Bangun]. Timbalan Yang di-Pertua [Datuk Ronald Kiandee]: Hendak bagi jalan, Yang Berhormat? Yang Berhormat Jasin, Yang Berhormat Kuala Selangor. Dato' Haji Tajuddin Abdul Rahman [Pasir Salak]: Yang Berhormat Jasin, Yang Berhormat Jasin dahulu. Timbalan Yang di-Pertua [Datuk Ronald Kiandee]: Ya, sila Yang Berhormat Jasin. Datuk Wira Ahmad Hamzah [Jasin]: Terima kasih Yang Berhormat Pasir Salak. Sebenarnya Yang Berhormat Batu ini lambat datang. Perkara ini telah pun kita bincangkan tadi dan kita telah mengambil satu pendekatan bahawa semangat Dasar Ekonomi Baru seperti yang terkandung dalam Misi Nasional Teras Ketiga, ketidakseimbangan sosioekonomi antara kaum. Perkara ini sudah buang masa. Yang Berhormat Pasir Salak, sahabat saya ada banyak perkara hendak dibincangkan. Tadi kalau Yang Berhormat datang, Yang Berhormat pun akan dapat satu persepsi bahawa kita telah bersetuju tadi. Di antara Yang Berhormat dari kerajaan dan pembangkang mesti bersatu tenaga dan janganlah hendaknya ada mana-mana usaha yang boleh menggagalkan usaha kerajaan bagi mengangkat martabat untuk mencapai ekuiti seperti yang diharapkan. # 1920. Kedua, Yang Berhormat saya suka sangat sekarang Yang Berhormat sebut tadi kita berbalik-balik kepada tajuk kita. Apabila dikata ada sedikit masalah hendak pinjam duit, Ahli Berhormat kata ada dikenakan cukai. Saya hanya hendak bincang satu perkara Yang Berhormat. Sekarang ini, pada dua minggu yang lepas, apabila kita berbincang tentang sistem maklumat peribadi iaitu CTOS (Credit Tip Off Service Sdn Bhd). Yang Berhormat Timbalan Menteri ada sebut kerajaan kita memang ada lima sistem termasuk CTOS. Bank Negara pun ada memperkenalkan CCRIS (Central Credit Reference Information System), saya tidak faham mengapa perkara ini boleh wujud. Tuan Yang di-Pertua, kalau Bank Negara telah mewujudkan CCRIS yang memang sentiasa di update dan semua data-data personel untuk tujuan kredit ada di dalam CCRIS yang digunakan oleh Bank Rakyat yang sepatutnya sebagai bank pusat menentukan semua agensi-agensi perbankan dalam negara kita menggunakan satu sistem. Mengapakah kita benarkan sistem yang lain digunakan? Kerana CTOS ini telah banyak mendatangkan masalah yang cukup besar. Sebenarnya, CTOS ini adalah kepunyaan rakyat asing yang beroperasi di negara kita, mendapat untung yang cukup besar. Bukan sahaja bank-bank sahaja menggunakan khidmat mereka Tuan Yang di-Pertua, bahkan ah long pun gunakan khidmat mereka kerana apa juga maklumat yang ada dalam CTOS itu tidak di update, tetapi apa yang terjadi 30 tahun dahulu pun akan disebut di situ. Kalau misalnya, tahun 1997 tahun 1998 masa kita menghadapi krisis dulu, banyak peniaga-peniaga kita yang bankrap, yang menghadapi masalah bank, dia akan disebut di situ. Jadi ini yang mendatangkan masalah. Kenapakah Bank Negara membenarkan sistem sebanyak lima ini dibenarkan untuk beroperasi? Terima kasih, Yang Berhormat.